11. november 2022

Nová receptúra lepidla na účely uzemnenia vyniká schopnosťou vytvrdzovania s pohlcovaním vlhkosti pri izbovej teplote, chráni teplocitlivé podklady, prináša lepšiu výdatnosť aj zvýšenú odolnosť.

Elektrovodivé lepidlo od spoločnosti Henkel špeciálne vyvinuté pre náročné riešenia kompaktných kamerových modulov

Düsseldorf – Spoločnosť Henkel naďalej posilňuje svoje vedúce postavenie v oblasti materiálových riešení pre spotrebnú elektroniku a dnes zverejnila informácie o svojej najnovšej inovácii. Ide o elektrovodivé lepidlo (EVL) vytvrdzujúce pri izbovej teplote, ktoré prináša vyššiu výdatnosť a chráni citlivé štruktúry kompaktných kamerových modulov (KKM) v prenosných zariadeniach. Lepidlo Loctite ICP 2120 bolo navrhnuté tak, aby bolo vysoko účinné z hľadiska elektrického uzemnenia. Je elektrovodivým lepidlom, ktoré vytvrdzuje vďaka atmosférickej vlhkosti, čo predstavuje zásadnú vlastnosť na ochranu tenkých, miniatúrnych plôch súčiastok v kamerových moduloch mobilných zariadení.

*„Loctite Ablestik ICP 2120 je vizitkou širokého technologického portfólia riešení spoločnosti Henkel,“* hovorí riaditeľ oddelenia vývoja produktov pre elektronické zariadenia Toshiki Natori, pričom dodáva, že zloženie lepidla muselo splniť hneď niekoľko kritérií. *„Mnohé elektrovodivé lepidlá sú z hľadiska použitých materiálov rozpúšťadlovými lepidlami, pri ktorých je na úplné vytvrdnutie potrebná vysoká teplota. Lepidlo Loctite Ablestik ICP 2120 je však založené na chemickej platforme, ktorá bola vďaka odbornému know-how spoločnosti Henkel vyvinutá špeciálne pre potreby masovej výroby s dôrazom na zabezpečenie vysokej účinnosti.“*

Okrem primárnych výhod spojených s elektrovodivosťou prináša výnimočná receptúra lepidla Loctite Ablestik ICP 2120 aj nízky modul (900 MPa pri 25°C) na zaistenie lepšej účinnosti pri páde a efektívny profil pre rýchle vytvrdzovanie pri izbovej či nižšej teplote (30 minút pri 50°C), čo prináša výhody nielen z hľadiska veľkoobjemovej aplikácie a ochrany podkladových vrstiev, ale aj z hľadiska nižšej spotreby energie. Nadmerné prehrievanie menších, tenších a zložitejších súčiastok kompaktných kamerových modulov (KKM) môže mať za následok ich pokrútenie či zmrštenie, čo má v konečnom dôsledku negatívny vplyv na kvalitu optiky či výdatnosť, takže obmedzenie vysokých teplôt je skutočne zásadným faktorom.

Keďže bolo lepidlo Loctite Ablestik ICP 2120 navrhnuté na elektrické uzemnenie, z hľadiska elektrických vlastností bolo optimalizované tak, aby bolo výnimočne účinné. Použitý materiál má nízky priamy stykový odpor (PSO <5Ω/kus), ako je vidieť na zákazníckych moduloch, ale aj nízky objemový odpor, aby sa zaistilo úplné odstránenie elektrostatického výboja z podkladu a zabezpečili maximálne prevádzkové vlastnosti. Vzhľadom na zvyšujúce sa nároky na funkcionalitu a relatívne malé rozmery kompaktných kamerových modulov môže byť problematická aj tvorba tepla. Lepidlo Loctite Ablestik ICP 2120 má vysokú tepelnú vodivosť na úrovni 7,0 W/m-K, vďaka ktorej pomáha odvádzať prevádzkové teplo, výsledkom čoho je vyššia účinnosť a spoľahlivosť.

Hoci bolo lepidlo Loctite Ablestik ICP 2120 pôvodne navrhnuté pre viackamerové kompaktné moduly, jeho vlastnosti môžu byť výhodou aj v iných oblastiach použitia elektrovodivých lepidiel, napr. pri uzemňovaní OLED obrazoviek alebo tienení elektromagnetickej interferencie (EMI). Toshiki Natori záverom potvrdzuje*: „Vlastnosti tohto elektrovodivého lepidla sú skutočne výnimočné. Lepidlo prináša skvelé účinky z hľadiska elektrickej vodivosti, ale zároveň chráni delikátnu štruktúru mnohých teplocitlivých mikrosúčiastok a vyhovuje podmienkam veľkoobjemovej výroby. Predstavuje tak raritnú kombináciu vlastností a významnú pridanú hodnotu pre dizajnérov mobilných zariadení.“*

Ďalšie informácie sú dostupné na stránke [www.henkel-adhesives.com/electronics](http://www.henkel-adhesives.com/electronics).

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v mnohých kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2021 dosiahla obrat viac ako 20 mld. eur a upravený prevádzkový zisk približne vo výške 2,7 mld. eur. Henkel zamestnáva 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný cieľ a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

**O spoločnosti Henkel Slovensko**

Na Slovensku pôsobí Henkel vo všetkých troch strategických oblastiach už od roku 1991 a zároveň je HENKEL SLOVENSKO spol. s r. o. pôsobiskom najväčšej expertnej pobočky Global Business Solutions+ spoločnosti Henkel celosvetovo. Global Business Solutions+ Bratislava ‏(GBS+ Bratislava) patrí od svojho založenia v roku 2006 k dôležitej súčasti spoločnosti Henkel, zabezpečujúcej služby v Európe a globálne  vo viac než 30 jazykoch. V súčasnosti zamestnáva viac než 1 600 pracovníkov. HENKEL SLOVENSKO spol. s r. o. predáva viac ako 50 značiek a dnes zamestnáva, spolu s GBS+ Bratislava, viac ako 1 800 zamestnancov. Viac informácií nájdete na stránke [www.henkel.sk](http://www.henkel.sk).

**Kontakt**

Zuzana Kaňuchová

Riaditeľka korporátnej komunikácie

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)